Flavell Te Ururoa: Adjournment — Sittings of the House 
Flavell Te Ururoa: Adjournment — Sittings of the House 
[Volume:659;Page:8637] 
TE URUROA FLAVELL (Maori Party—Waiariki) 
: 
 Tihei mauri ora! Whakataka te hau ki te uru whakataka te hau ki te tonga. Kia makinakina ki uta kia mataratara ki tai. Kia hi ake ana te atakura. He tio he huka he hauhu. Tihei mauri ora! E te Mana Whakawa tena koe. Te Kaihautu o te Whare Paremata ka nui te mihi ki a koe ki o waewae ki o ringaringa ko te hunga e awhina nei i a koe ki te kawe haere i nga tikanga o te Whare nei. Ka mihi ki te Whare hei whaiwhai haere i te ahuatanga o nga korero i runga i te marae. 
E hia ke nei nga mate kua pa mai ki te Ao Maori otira ki te motu i tenei tau. He awangawanga noku kei whakahuatia ake etahi ka mahue ake etahi ki waho. Engari i a au e tu ake nei ka hoki nga mahara ki te hunga kua ngaro ko Jane Marsden tera o roto o Ngai Takoto; ko Hawea Vercoe tera o roto i a Ngati Awa o roto i a au i a Te Arawa; ko Arapeta Tahana; ko Ta Hauata Morrison ko ratau katoa o roto i a au i a Te Arawa; ko Tikirau Stevens o Ngai Tuhoe; ko Arthur Te Takinga Smallman o Tuwharetoa; ko Eru Potaka Dewes o Ngati Porou o Ngati Uepohatu o Te Whanau-o-Pokai; ko Diggeress Te Kanawa o roto o Ngati Maniapoto; ko Merito o Ngati Awa o Ngai Tuhoe; tera o nga pou o roto o Tumatauenga a Jim Takarangi o Whanganui; ko te kuia ra a Utauta Hau o roto o Ngati Toa o Ngati Koata o Ngati Raukawa; ko Patariki Ngata o roto o Ngati Porou a o roto o Te Aitanga-a-Hauiti o Ngati Ira; tae atu ki a Tui Adams—tera kahui kua ngaro atu i te tirohanga kanohi i tenei tau kua hipa ake. Ka tangi ka tangi ka tangi ki a ratau kua ngaro atu ki te po te po uriuri te po tangotango. E kui ma e koro ma e tama ma e hine ma i te po moe mai moe mai moe mai ra. 
Ka hoki mai ano ki a tatau e te Whare. Kua tae ki te wa o te Kirihimete me harikoa ka tika. Ko te mate ke ara ano etahi hunga i tu ki te mura o te ahi. Ko Len Snee tera uri o roto o Ngati Kahungunu o te papakainga o Takapau i rongo nei te ngau o mate. Ko ratau te hunga i tu ki mua i te pakanga. Ehara i te mea he mataku kao he toa. He toa. I tu ki te mura o te ahi. No reira ko taku i te wa poto nei te wahi kua tukuna mai ki a au. Ko te ki atu ki a tatau kia kaua tatau e mataku ki te tu ki mua o te ahi ki te mura o te ahi me ki. He aha i pera ai taku korero? I te roanga o tenei tau no na tata tonu nei ko te Tiriti o Waitangi tetahi kaupapa i korerohia. Ko te haki Maori tetahi take i korerohia. Ko etahi ko ta ratau mahi he whakawehewehe i a tatau. Ko taku ki a tatau kaua e mataku ki te Tiriti o Waitangi. E kore a ia e ngau i a koe.Kaua tatau e mataku ki te haki tino rangatiranga. E kore ia e ngau i a koe. E kore ia e pana i to tou. E kore ia e whakamataku e whakamate i a koe kao. Ko tana mahi ko te haki ko te Tiriti o Waitangi he kaupapa hei whakakotahi i a tatou. No reira kaua e whakahe i te Tiriti o Waitangi. Ko tana kaupapa he whakakotahi nei i a tatau koinei taku e ki nei mo te Kirihimete ata wananga i te korero nei. Haunga te korero mo te moni haunga te korero ngahau kei te pai era pai tonu te korero. Engari ko taku noa ake ki a tatau a - Pati Maori nei ata wananga ake i te mea e whakakotahi nei i a tatau kaua ko nga mea e whakawehe nei i a tatau. 
No reira na runga i tera whakaaro kia hoki mai tatau anei te mahi anei te mihini. Ko te reo Maori ka korerohia i te Whare nei. Ko tenei mea he mea awhina i a koe kia mohio he aha te putake o te korero. Kaua e mataku ki a ia e kore ia e ngau i a koe. Tapirihia ki te taringa kia paoho to tatau reo ki uta ki tai ki wiwi ki wawa kia taea ai e au te ki atu meri Kirihimete nga mihi o te Tau Hou ki a tatau katoa. Kia kaha kia toa kia manawanui. E ko koia e ara e! 
[An interpretation in English was given to the House.] 
[ 
Behold the breath of life! Cease the winds from the west; cease the winds from the south. Let the breeze blow over the land; let the breeze blow over the ocean. Let the red-tipped dawn come with a sharpened air a touch of frost a promise of a glorious day. Behold the breath of life! Greetings to you Mr Speaker. I acknowledge the great work you have done with the assistance of your staff in upholding House procedures. I acknowledge the House in respect of addressing issues debated in Maoridom. 
Maori and the nation have suffered many deaths this year. My concern is that I may mention some and leave out others. But as I stand before you I am mindful of those who have passed on like Jane Marsden of Ngai Takoto; Hawea Vercoe of Ngati Awa a descendant also of my own tribe of Te Arawa; Arapeta Tahana and Sir Howard Morrison and all those from within me of Te Arawa; Tikirau Stevens of Ngai Tuhoe; Arthur Te Takinga Smallman of Tuwharetoa; Eru Potaka Dewes of Ngati Porou Ngati Uepohatu and the Te Whanau-o-Pokai; Diggeress Te Kanawa of Ngati Maniapoto; Gerry Merito of Ngati Awa and Ngai Tuhoe; Jim Takarangi of Whanganui and pillar of the 28th Maori Battalion; the elderly lady Utauta Hau of Ngati Toa Ngati Koata and Ngati Raukawa; Patariki Ngata of Ngati Porou Te Aitanga-a-Hauiti and Ngati Ira; as well as Tui Adams—that group of people who have passed away this year. I mourn lament and grieve their passing into the night that is dark and to be felt. Rest the elderly womenfolk and menfolk as well as the not so old; sleep on and rest there.  
I come back to us the House. It is Christmas time so it is only appropriate that we be joyful. However there were others who stood at the forefront of the battle like Len Snee a descendant of Ngati Kahungunu from Takapau who died in the line of duty. He was not afraid; he was brave. So I say to us in the short time I have been given that we should not be afraid to stand before the fire so to speak. Why do I say that? During this year and just recently the Treaty of Waitangi was hotly debated. The Maori flag has been a topic of discussion as well. Some people have tried to divide us. My advice is not to fear the Treaty of Waitangi it will not bite you. Do not fear the tino rangatiratanga flag it will not bite or kick you. The flag and the Treaty of Waitangi bring us together. Therefore do not reject the Treaty of Waitangi. Its purpose is to unite us and that is why I ask you to think carefully during the Christmas break about what I am saying. Aside from talking about money or humorous speeches that is fine. But I and the Maori Party urge you to think about what unites us not what divides us.  
So with that thought in mind here are some devices that we will use when we come back to listen to the Maori language being spoken in this House. This will help you understand what is being said. Do not be afraid of it; it will not hurt you. Put it in your ear so that our language can be broadcast far and wide so I can say merry Christmas and a happy New Year to everyone. Be strong be courageous and be brave. Rise up! 
]